NaiveNeuron/SloPal huggingface dataset:
Kollár, Boris, predseda NR SR (2021-06-24):
Prosím, prezentujme sa a hlasujeme. (Reakcie z pléna.) To vám nepomôže. (Hlasovanie.) Prítomných 94 poslancov, za 80, proti1 2, zdržali sa 2. Uvedený návrh pán poslanca Kremského sme schválili, bod sme preložili. (Potlesk a ruch v sále.) Ďalej, ďalej prosím spravodajcu z navrhnutého gestorského výboru pre pôdo... (Ruch v sále.) Utíšime sa, prosím! ... pôdohospodárstvo a životné prostredie, poslanca Tomáša Šudíka, aby uviedol hlasovanie o bode 43 programu. Je to prvé čítanie návrhu skupiny poslancov na vydanie zákona ktorým sa mení zákon č. 442/2002 Z. z. o verejných vodovodoch a verejných kanalizáciách (tlač 576). Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 576.)
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 129 poslancov, 98 za, proti žiadny, zdržalo sa 31. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Vášáryová, Magdaléna, poslankyňa NR SR (2014-02-06):
Ďakujem veľmi pekne. Pán poslanec Štefanec, áno, máte pravdu, synergický efekt úspešných rokovaní medzi Európskou úniou a Spojenými štátmi americkými bude mať podľa všetkých analýz, ktoré som k tomu čítala, naozaj väčší dopad dokonca na naše krajiny ako na všetky ostatné. Tento materiál sa tomu nevenuje. Ale znovu opakujem, tento materiál nemôže obsahovať, a povedala som to niekoľkokrát, úplne všetky detaily, ale bolo by dobré, keby obsahoval napríklad takýto detail, ktorý môže byť pre našu krajinu kľúčový. A ja sa pripájam, a to urobím zriedkakedy, k pánu poslancovi Jozefovi Mikloškovi, bývalému veľvyslancovi, aby konečne vystúpil pán Blaha so zásadným prejavom, kde by nám jasne dokázal, že tie naše rečičky o slobode a demokracii konečne treba dať do koša, pán minister, aby sme konečne videli vlastne, že nie vy človek informovaný a veľmi uvážlivo sa vyjadrujúci, ale títo ľudia dnes určujú zahraničnopolitické myslenie v strane SMER, aj keď si uvedomujem, že vy, pán minister, nie ste jej členom. Myslím si, že by to prispelo k vyčisteniu tomu, kam vlastne smeruje strana SMER. Ja sa k tomu veľmi pripájam. A budem hlasovať za to, aby dostal pán predseda európskeho výboru hodinový priestor, aby nám vysvetlil postoje strany SMER k zahraničnej a európskej politike. (Potlesk.)
Kuffa, Štefan, poslanec NR SR (2013-03-25):
Ďakujem za slovo, aj predrečníkovi. Ja chcem všetky matky a zvlášť tehotné matky povzbudiť k tomu, že keď majú aj v prenatálnom období diagnostikované u dieťatka problém, že sa ich dieťa narodí buď psychicky alebo teda mentálne, alebo fyzicky choré, chcem ich povzbudiť k tomu, aby to dieťa donosili cez, aj cez to všetko, že ten lekár tú prognózu vysloví nepriaznivú. Hovorím to aj pre to, lebo veľmi častým zjavom je, že práve tá, to prenatálne diagnostikovanie u lekárov je mylné. Veľmi veľa prípadov bolo práve takých, kde lekári hovorili, že dieťa sa narodí poškodené, a veľakrát, ja poznám sám osobne také prípady, kedy sa tieto deti narodili zdravé. Paradoxom ďalším je, že aj keď to dieťa sa narodí choré, či už psychicky alebo fyzicky choré, matky sú tie, ktoré lipnú práve na takýchto deťoch. Venujú im oveľa väčšiu pozornosť. A teda aj vítam tuná predložený zákon tejto skupiny poslancov. Tak, ako kolega tu spomínal, na jednej strane 10 000 potratov ročne sa na Slovensku vykonáva a na druhej strane máme manželské páry, ktoré sa usilujú o to, aby mohli mať deti. Oveľa lepšou a jednoduchšou cestou je cesta adopcie a nie umelého oplodnenia. Na Slovensku v zmysle platnej legislatívy je dieťa posudzované, alebo človek človekom až od 12. týždňa. Ja sa pýtam, do 12. týždňa je čo? Veď ani, ani po tomto období sa nenarodí predsa čosi iné ako ľudský tvor, ako človek. Ďakujem.
Paška, Pavol, predseda NR SR (2012-10-25):
Ďakujem pekne, vyhlasujem rozpravu za skončenú a prerušujem rokovanie o tomto bode programu. Budeme pokračovať teraz druhým čítaním o vládnom návrhu zákona o neprimeraných podmienkach v obchodných vzťahoch, ktorých predmetom sú potraviny . Je to tlač 187. Poprosím pána ministra pôdohospodárstva a rozvoja vidieka Slovenskej republiky Ľubomíra Jahnátka, aby vládny návrh zákona odôvodnil.
Laššáková, Jana, podpredsedníčka NR SR (2015-04-22):
Nech sa páči, pán poslanec Martvoň.
Bugár, Béla, podpredseda NR SR (2016-11-29):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 142 poslancov, za 141, 1 sa zdržal hlasovania. Konštatujem, že tieto body zo spoločnej správy sme schválili. Nech sa páči.
Šeliga, Juraj, podpredseda NR SR (2021-04-01):
Dobre, mandátový a imunitný výbor. Pán predseda, nech sa páči.
Sulík, Richard, poslanec NR SR (2012-06-21):
Ďakujem pekne. Pán Mičovský, vraveli ste, že politický projekt predsa nie je zlý sám osebe, len preto, že je politický. Ja s vami plne súhlasím, ľudstvo pozná veľa politických projektov, ktoré viedli k úspechu, nielen ten vami menovaný príklad. Politický projekt je ale vtedy zlý, keď úplne ignoruje ekonomické súvislosti. A to robíme teraz. Politici zavreli oči, oni si myslia, že keď zavrú oči, tak je po problémoch. Ako malé dieťa, keď si zavrie oči a myslí si, že ho nikto nevidí. Toto je ten až desivý problém a desivá situácia, v ktorej sa nachádzame. No a potom ste povedali, keď nevieme, čo nás čaká, držme sa spolu. Lenže, pán Mičovský, my vieme úplne presne, čo nás čaká. My sa všetci, celá eurozóna, rútime do záhuby. A budete vidieť, rok, dva, keď tu takto budeme sedieť, svet bude vyzerať úplne inak. Ten váš príklad, to lietadlo nad tou Tasmániou, ktoré padlo, no, predstavte si teda, že vy ste ten Janko Slovák a vidí, že tí všetci ostatní, vy vidíte, že tí všetci ostatní idú tuto skočiť do hlbokej priepasti, tak aj tak by ste si povedali, budem sa s nimi držať spolu? Veď niekedy predsa musíte trochu veriť aj sebe a svojmu vnímaniu sveta a tomu, že dva a dva je štyri, aj keď vám celý svet okolo vás tvrdí, že nie, dva a dva je sedem. A v takejto situácii sa my teraz nachádzame. Ďakujem pekne.
Zmajkovičová, Renáta, podpredsedníčka NR SR (2012-07-24):
Ďalším písomne prihláseným do rozpravy je pán poslanec Fronc. Nevidím, že je tu. Stráca poradie. Pán poslanec Mikloško, nech sa páči.
Danko, Andrej, predseda NR SR (2018-05-09):
Ďakujem. Otváram všeobecnú rozpravu. Do rozpravy som dostal písomnú prihlášku pána poslanca Klusa za, ako povereného člena poslaneckého klubu. Druhý je prihlásený pán poslanec Mazurek. Nech sa páči, pán poslanec Klus.
Sabo, Michal, poslanec NR SR (2024-01-24):
Ďakujem ti, Števo, za tvoj príspevok, ktorý prispel do takej mozaiky mojej rýchlej školy vysokej. Tu v tomto pléne sa učím byť asertívny, čo je v absolútnom protiklade voči mojej prirodzenej povahe, ale zatiaľ mi to celkom ide. A vlastne aj počas toho tvojho vystúpenia som si tak akože párkrát predýchal vzhľadom na to okolité správanie sa niektorých našich kolegov a kolegýň. Čo chcem ale oceniť, to, že ty tak často vraciaš do verejného priestoru slovo príležitosť. Hovoríš o tom, že aké príležitosti máme ako krajina, ako spoločnosť a aké príležitosti vlastne táto vládna koalícia prehliada a ako nimi možno aj opovrhuje v niektorých momentoch. Veľmi často do priestoru vraciaš zelenú transformáciu ako príležitosť a to, že Slovensko má k dispozícii do 2030 vyše 15 mld. eur, ktoré sú určené iba na tento konkrétny účel. Zatiaľ, čo ty rozprávaš o tých biznisových príležitostiach, my napríklad s kolegyňou Tamarou rozprávame o tých príležitostiach v ochrane prírody a to, čo nám prírode blízke hospodárenie ponúka. No a tragické je vlastne, že táto vládna koalícia nevníma ochranu životného prostredia, alebo celkovo životné prostredie ako príležitosť. Práve naopak, táto vládna koalícia vidí príležitosť v drancovaní prírody, v znižovaní ochrany prírody – viď toto skrátené legislatívne konanie, ktoré nám prinieslo do parlamentu nie že sprísňovanie, ale uvoľňovanie už tak voľných trestov za enviromentálne prečiny na Slovensku, za znečisťovanie ovzdušia, za znečisťovanie vôd, čo sú témy, s ktorými máme kapitálne desaťročia problémy na Slovensku. Ale nie, ideme to ešte prehoršiť. No a perfídne je vlastne, že toto skrátené legislatívne konanie sa prikrýva bájnym masívnym porušovaním ľudských práv, pričom práve všetko, čo je skryté v tej antienviromentálnej politike tejto koalície, je masívnym porušovaním ľudských práv. A nie desiatok VIP ľudí, ale celej populácie, to je na tom to tragické. Ďakujem ešte raz za tvoj príspevok.
Mojš, Milan, poslanec NR SR (2019-11-27):
Pán predsedajúci, dajte, prosím, hlasovať o návrhu zákona ako celku.
Richter, Ján, minister práce, sociálnych vecí a rodiny SR (2017-04-06):
Pokúsim sa odpovedať dva rozmery. Jeden rozmer je financovanie, tam jednoznačne pripravujeme zákon tak, že podľa stupňa odkázanosti, to znamená bez ohľadu, či potrebuje tie ošetrovateľské úkony alebo nepotrebuje. V tomto prípade bude rovnaké to financovanie podľa stupňa odkázanosti, no a pokiaľ tu príde k problémom z hľadiska zazmluvňovania, no znovu si sadneme s pánom ministrom a budeme tieto veci mať záujem riešiť. Sú to, preboha, naši spoluobčania, ktorí ďaleko viac ako bežný mladší občan potrebujú zdravotnú starostlivosť a lekára, jednoducho toto musí byť zabezpečené. Akonáhle by sme takéto informácie dostali, no tak to budem riešiť s kolegom, ktorý má vo svojom portfóliu aj oblasť lekárov a som presvedčený, že sa nám to podarí, v tomto prípade úspešne doriešiť. Ale ja sa priznám, že nejaké konkrétne informácie z konkrétnych zariadení zatiaľ ku mne ako problém, ktorý by som mal riešiť, neprišli. Ďakujem.
M. Číž, podpredseda NR SR: (2007-10-19):
Teraz dávam slovo spoločnému spravodajcovi z výboru pre hospodársku politiku pánovi poslancovi Miroslavovi Kotianovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán poslanec.
Zmajkovičová, Renáta, podpredsedníčka NR SR (2013-01-31):
Pani poslankyňa Vášáryová.
Sulík, Richard, predseda NR SR (2011-03-24):
Prosím, hlasujte teraz. Aj na túto zmluvu je potrebných (na schválenie) 76 hlasov. (Hlasovanie.) Z prítomných 144 hlasov bolo 143 za, 1 sa zdržal. Národná rada vyslovila súhlas aj s touto zmluvou. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235). Poprosím spravodajcu pána poslanca Kvasničku, aby hlasovanie uviedol. Nech sa páči.
Janas, Karol, poslanec NR SR (2024-02-06):
Vážený pán predsedajúci, ja to zopakujem už druhýkrát v tejto diskusii alebo v tejto rozprave. Chcem dôrazne upozorniť predsedajúcich, aby nedovolili na faktické poznámky reagovať ďalšími faktickými poznámkami. Je to v rozpore s rokovacím poriadkom, je to v rozpore s korektnosťou a považujem to za podpásové, nakoľko na faktickú poznámku sa už nedá potom reagovať ďalšou faktickou poznámkou. Faktická poznámka má byť na rečníka, ktorý reční v diskusii, a nie na toho, čo reaguje faktickou poznámkou. Ďakujem.
Fecko, Martin, poslanec NR SR (2014-02-13):
Ďakujem pekne. Pán kolega, súhlasím s tebou, čo si povedal. A chcem ťa iba doplniť, že dúfam a chcem veriť, že sa ešte vo svojom živote dožijem toho, že v slovenskom parlamente poslanci, ktorí budú zastávať funkcie a urobia nejaký prešľap, tak bude to taký dôvod, ktorý vyvodí v ich svedomí potrebu dobrovoľne odstúpiť. Ďakujem pekne.
Glváč, Martin, podpredseda NR SR (2017-10-13):
Pán poslanec Mizík.
Figeľ, Ján, podpredseda NR SR (2013-03-25):
Nech sa páči, s reakciou Štefan Kuffa.
B. Bugár, podpredseda NR SR: (2005-02-03):
(Hlasovanie.) Prítomných 140 poslancov, za 5, proti 91, zdržalo sa 44. Konštatujem, že tieto body zo spoločnej správy sme neschválili. Nech sa páči pozmeňujúce návrhy poslancov.
B. Bugár, podpredseda NR SR: (2002-05-30):
Dávam slovo určenej spoločnej spravodajkyni z výboru pre vzdelanie, vedu, mládež a šport pani poslankyni Eve Rusnákovej a žiadam ju, aby informovala Národnú radu o výsledku rokovania výborov o tomto návrhu. Pani poslankyňa, máte slovo. E. Rusnáková, poslankyňa: Ďakujem pekne. Vážený pán podpredseda, spoločná správa k tlači 1396a je nasledovná. Výbor Národnej rady Slovenskej republiky pre vzdelanie, vedu, mládež a šport ako gestorský výbor podáva Národnej rade nasledovnú spoločnú správu výborov Národnej rady Slovenskej republiky. Národná rada Slovenskej republiky uznesením č. 1983 z 3. apríla 2002 rozhodla, že prerokuje uvedený návrh poslancov Národnej rady Slovenskej republiky Vladimíra Faiča a Vladimíra Bajana na vydanie zákona, ktorým sa mení a dopĺňa zákon SNR č. 542/1990 Zb. o štátnej správe v školstve a školskej samospráve v znení neskorších predpisov a o zmene a doplnení niektorých zákonov (tlač 1396), v druhom čítaní. Pridelila ho na prerokovanie týmto výborom: ústavnoprávnemu výboru, výboru pre financie rozpočet a menu, výboru pre verejnú správu a výboru pre vzdelanie, vedu, mládež a šport. Zároveň za gestorský výbor Národná rada určila Výbor NR SR pre vzdelanie, vedu, mládež a šport a lehotu prerokovania vo výboroch do 7. mája 2002 a v gestorskom výbore do 10. mája 2002. Uvedené výbory prerokovali predmetný návrh zákona v určených lehotách. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal nijaké stanoviská od poslancov podané podľa § 75 ods. 2 zákona NR SR o rokovacom poriadku Národnej rady Slovenskej republiky. K predmetnému návrhu zákona určené výbory NR SR v prijatých uzneseniach zhodne odporúčajú Národnej rade návrh poslancov Vladimíra Faiča a Vladimíra Bajana schváliť so zmenami a doplnkami, ktoré sú uvedené v časti III tejto spoločnej správy. O pozmeňujúcich a doplňujúcich návrhoch gestorský výbor odporúča hlasovať nasledovne: spoločne o bodoch 2 až 5, 7 až 10, 12 až 18, 20, 22 až 29 a tieto schváliť, spoločne o bodoch 1, 6, 11, 19, 21 a tieto neschváliť. Gestorský výbor Národnej rady Slovenskej republiky na základe stanovísk výborov k návrhu poslancov NR SR Vladimíra Faiča a Vladimíra Bajana na vydanie zákona, ktorým sa mení a dopĺňa zákon Slovenskej národnej rady č. 542/1990 Zb. o štátnej správe v školstve a školskej samospráve v znení neskorších predpisov a o zmene a doplnení niektorých zákonov, odporúča Národnej rade návrh poslancov v znení schválených pozmeňujúcich a doplňujúcich návrhov uvedených v tejto správe a vyplývajúcich z rokovania schváliť. Predmetná spoločná správa výborov NR SR o návrhu poslancov Vladimíra Faiča a Vladimíra Bajana na vydanie zákona, ktorým sa mení a dopĺňa zákon SNR č. 542/1990 Zb. o štátnej správe v školstve a školskej samospráve v znení neskorších predpisov a o zmene a doplnení niektorých zákonov, bola schválená uznesením Výboru NR SR pre vzdelanie, vedu, mládež a šport č. 377 z 21. mája 2002. Ďakujem.
Laurenčík, Milan, podpredseda NR SR (2021-06-22):
Nech sa páči, pán poslanec Filip Kuffa.
F. Devínsky, poslanec: (2007-07-03):
O bode 1 nebudeme hlasovať, pretože sme schválili bod 3 spoločnej správy. O bode 2, keďže sme neschválili bod 49 ani bod 50, budeme hlasovať. Áno, prosím, aby ste dali hlasovať.
Vašečka, Richard, poslanec NR SR (2021-10-20):
Posledný pozmeňujúci a doplňujúci návrh v rozprave podal pán poslanec Šudík, pán predsedajúci, prosím, dajte hlasovať o tomto návrhu.
Laššáková, Jana, podpredsedníčka NR SR (2012-11-07):
Pán poslanec Kuffa, nech sa páči.
Bugár, Béla, podpredseda NR SR (2011-06-01):
Na vystúpenie pána poslanca s faktickými poznámkami dvaja. Končím možnosť sa prihlásiť do faktických. Pán poslanec Jurčík.
Schlosár, Rastislav, poslanec NR SR (2021-05-06):
Ďakujem. Ja by som uviedol jeden konkrétny príklad, ako by mohol tento náš návrh zákona pomôcť šetriť finančné prostriedky daňových poplatníkov. Ide o príklad, ktorý sa stal relatívne nedávno, bola vymenovaná nová vláda prezidentkou republiky, no a jednotliví ministri prichádzali na svojich super luxusných autách do prezidentského paláca, no a v podstate všetkých ministrov tromfol minister vnútra Mikulec, ktorý sa doviezol na super luxusnom Mercedese S 500, ktorý má obstarávaciu cenu niekde okolo 160-tisíc euro. 160-tisíc euro! Síce neskôr vysvitlo, že toto vozidlo nie je v majetku, v majetku štátu, a neni ani prenajaté, že bolo iba vypožičané, ale zasa vysvitlo aj to, že bolo vypožičané len na obdobie 30 dní ako súčasť hromadného testovania vozidiel, pretože na ministerstve vnútra sa pripravuje, pripravuje obnova vozového parku. To znamená, že niekde nejakí úradníci na ministerstve alebo priamo sám minister chystá nákup super drahých limuzín pre ministerstvo vnútra a možno sa dočkáme toho, že sa budú kupovať možno jedna limuzína, možno 2-3 v hodnote 160-tisíc eur. A teraz keď sa pozrieme na náš návrh zákona, ktorý hovorí o tom, že ministri by sa mohli, alebo teda pre ministrov by sa mohli obstarať vozidlá v hodnote maximálne 33-tisíc eur, tak vidíme, že ten rozdiel je obrovský oproti tým 160-tisícom eur, a tým pádom naozaj by sme ušetrili len pri tomto jednom prípade obrovské finančné prostriedky.
Blanár, Juraj, podpredseda NR SR (2022-10-18):
Teraz by mal vystúpiť v rozprave pán poslanec Taraba, avšak nenachádza sa v rokovacej sále, preto mu prepadáva poradie. Takže udeľujem slovo pánovi poslancovi Dominikovi Drdulovi. Nech sa páči.
Verešová, Anna, poslankyňa NR SR (2019-05-21):
Pripomínam a zároveň pozývam členov výboru pre ľudské práva a národnostné menšiny, že sa stretneme dnes na zasadnutí hneď o 12.00 hod. v miestnosti č. 32. Ďakujem.
Danko, Andrej, podpredseda NR SR (2024-01-24):
Poslanec Galko.
Hrnčiar, Andrej, podpredseda NR SR (2018-09-14):
Pani poslankyňa Kaščáková s reakciou na faktické.
P. Paška, predseda NR SR: (2007-05-10):
Nech sa páči, pán poslanec Rafaj.
Blanár, Juraj, podpredseda NR SR (2021-10-22):
Vyhlasujem všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Pán spravodajca? Ďakujem. Nie. Prerušujem rokovanie o tomto bode programu. Ďakujem pánovi spravodajcovi. Pán navrhovateľ Kočiš má ďalší bod, ktorý ide predkladať, a tým je prvé čítanie návrhu poslanca Eduarda Kočiša na vydanie zákona, ktorým sa mení zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a zákon Národnej rady Slovenskej republiky č. 301/1995 Z. z. o rodnom čísle, pod parlamentnou tlačou 697. Návrh na pridelenie výborom v rozhodnutí č. 724. Pán navrhovateľ Eduard Kočiš prednesie tento návrh teraz pred plénom, nech sa páči. (Rokovanie o návrhu poslanca Národnej rady Slovenskej republiky Eduarda Kočiša na vydanie zákona, ktorým sa mení zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a zákon Národnej rady Slovenskej republiky č. 301/1995 Z. z. o rodnom čísle , tlač 697.)
Hrnčiar, Andrej, podpredseda NR SR (2018-10-23):
Dobre. Pýtam sa, či chce zaujať niekto stanovisko. Spravodajca, nech sa páči.
Kotleba, Marian, poslanec NR SR (2018-11-27):
Ďakujem pekne. Tak, Rasťo, ja som chcel povedať to, že ty si vo svojom prejave povedal jednu veľmi vážnu vec, zároveň otázku a bolo by naozaj potrebné ju tu dnes v rámci debaty o tomto návrhu, nech si každý myslí, kto chce, zodpovedať, a síce, či to boli skutočne Židia, ktorí žiadali ukrižovanie a zabitie Božieho syna Ježiša Krista. A ak to boli, tak či pripomínanie si tejto skutočne jednej z najdôležitejších udalostí histórie a pre kresťanov zvlášť dôležitej, či aj toto bude považované v zmysle tohto uznesenia za nejakú neprípustnú kritiku alebo jednoducho za antisemitizmus. A ja by som bol rád, keby dnes v priebehu rokovania o tomto bode, však na to tie rokovania tu v pléne sú, sme na toto dostali úplne jasnú odpoveď, pretože ak všetky ostatné veci, či Izrael a podobne môže hodnotiť politicky, tak na túto jednu jedinú otázku sa musíme pozrieť z pohľadu biblického, z pohľadu kresťanského. A ak táto otázka bude súčasťou upravovania v nejakom trápnom politickom uznesení, tak to bude veľmi, veľmi vážne. Ďakujem pekne.
Lehotský, Tomáš, poslanec NR SR (2022-10-18):
Ďakujem veľmi pekne. Jarka, ďakujem naozaj za veľmi kultivovaný prejav, v ktorom si vysvetlila základné benefity tohto návrhu zákona. Povedala si jednu podľa mňa veľmi dôležitú vec, ktorá súvisí s mnohými, a to teda, že sme len jeden zo šiestich štátov Európskej únie, teda v roku 2020, ktorý nemá riešené takéto spolužitie, ktoré zľahčuje nejakým spôsobom život ľudí LGBTI+. A to podľa mňa hovorí o veľmi veľa v tom, v čom tu dneska my ako spoločnosť žijeme. Také konzervatívne krajiny a idem aj mimo teda Európsku úniu, ako je teda Španielsko, ako je Brazília, Mexiko, ktoré bolo spomínané, tie všetky sa vydali týmto smerom, a teda tieto štáty nikto nemôže podozrievať z toho, že by neboli konzervatívne. Vieme veľmi dobre, ako silne konzervatívne a silne katolícke dokonca tieto krajiny sú. Ono je to tak, teda že svet sa vyvíja aj pohľad cirkví na túto problematiku sa vyvíja. Možno na Slovensku nie tak rýchlo a veľmi často sa tu skrývame za taký ten kožuch konzervativizmu, ale je to určitým spôsobom falošný konzervativizmus. Takýto tradicionalizmus, ktorý sa tu presadzuje, je naozaj falošným, pretože naozaj sa treba pozrieť na to, ako sa moderná cirkev pozerá na túto problematiku. A teda podľa mňa aj Slovensko by sa nemalo pozerať len tuná dovnútra, domov, ale malo by sa pozerať najmä na to, čo hovorí teda pápež František a ten na ich adresu, na adresu teda LGBTI+ ľudí povedal okrem iného, Boh miluje vaše deti, pretože sú Božími deťmi. A u registrovaných partnerstvách sa vyjadril takto. Sú to deti Božie a majú na rodinu právo. Ďakujem.
Grendel, Gábor, podpredseda NR SR (2023-02-02):
Pán poslanec Lehotský.
Hort, Milan, podpredseda NR SR (2011-02-09):
Faktické poznámky som nezaregistroval, a preto dávam teraz priestor na vystúpenie ďalšiemu rečníkovi, a to je pán poslanec Ivan Chaban. Nech sa páči, pán poslanec.
B. Bugár, podpredseda NR SR: (2004-05-13):
(Hlasovanie.) Prítomných je 134, za návrh 134. Ďakujem pekne, toto uznesenie sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov (tlač 554). Pani poslankyňa Beáta Brestenská je spravodajkyňou. Nech sa páči, máte slovo. B. Brestenská, poslankyňa: Vážený pán predsedajúci, vážené dámy a páni, v rozprave nikto nevystúpil a nepredložil žiadne pozmeňujúce návrhy. Prosím, pán predsedajúci, dajte hlasovať spoločne o bodoch 1 až 40 spoločnej správy s odporúčaním gestorského výboru schváliť dané body.
R. Madej, poslanec: (2004-09-08):
Druhá. Bol to náš záujem, aby sme uľahčili aj úradom práce, sociálnych vecí a rodiny, ktoré od 1. januára 2005, odkedy bude účinný zákon o náhradnom výživnom, budú vymáhať výživné a podávať trestné oznámenia. Chceme tým pádom aj znížiť rozpočtové dopady zákona o náhradnom výživnom a uľahčiť im ich prácu. Tak ako aj v tom čase, keď som podával návrh zákona, aj tak, ako je mi v súčasnosti zrejmé, je jasné, že skôr ako v polovici roka 2005, ale optimálnejšie najskôr 1. januára 2006 bude účinný nový trestný kódex, teda nový Trestný zákon. Dostali by sme sa k jednoročnej medzere, pre ktorú by trpeli určite oprávnení na výživnom a určite aj štátne orgány, ktoré by vykonávali a ktorým chceme aj touto novelizáciou pomôcť vykonávať zákon o náhradnom výživnom. Práve v dôsledku času, aby táto novelizácia nadobudla účinnosť ruka v ruke, sa dá povedať, so zákonom o náhradnom výživnom, teda od 1. januára 2005 navrhujeme komplexne novelizovať tieto právne predpisy s tým, že v októbri na rokovaní Národnej rady, samozrejme, budeme navrhovať upraviť aj trestný kódex v tom zmysle, v akom upravujeme starý Trestný zákon, aby bola zachovaná kontinuita. Takže, prosím, chápať túto novelu zákona v tomto zmysle a ja som rád, že aj Legislatívna rada vlády po dlhom čase, aj vláda schválila alebo odporučila schváliť opozičný návrh zákona v tomto zmysle. Ďakujem pekne.
Taraba, Tomáš, poslanec NR SR (2022-03-17):
Ďakujem za slovo. György, je to tak, že tie inštitúcie historicky sú spojené skôr s národno-konzervatívnym priestorom. Môžme to napríklad vidieť, že takto pred rokom, ak si spomínate, neexistovala väčšia mediálna žumpa ako to, čo predviedla RTVS, keď, keď sa spovedalo na záchode pri tej slávnej relácii OTO, a to tu nikto nenapadol z tých, ktorí dnes čítajú kadejaké výseky. To proste, to, nič horšie ešte, lebo vysmievať sa niekomu z viery, tak to už je najväčší stupeň primitivizmu a to bolo na verejnoprávnej televízii. A odvtedy sa tá televízia posunula úplne niekde inde, takže mňa len vyrušuje, keď počúvame, že RTVS je nejaká verejnoprávna, no, žiaľ, má ten štatút. A práve preto to treba obmedziť na jeden kanál a de facto rozpustiť, lebo to, čo predvádzajú, to je jeden, to je absolútne subštandard. No a práve preto ten druhý naratív, ktorý tu je, že nemala by vlastne byť dávaná nejaká hotovosť tej inštitúcii, že nech sa uchádza každý, každý rok. No a o to ide, pretože, pretože tí, ktorí častokrát tvrdia, že treba dávať projekty a podobne, no tak zaujímavé, že na niektorých rezortoch sú úspešní len tie, len tie sexistické kvízy, tie dostanú každý rok. To sa dá odhadnúť nielen tento, aj budúci, ešte keď tam tá panička bude dva roky, tak dva roky tie sexistické kvízy pôjdu a tam sú státisíce. Tu 700-tisíc každý rok a to môžme ísť rezort po rezorte. A to zrazu neni problém, ale problém je, že nejaká 200-ročná história by mala byť, v podstate štát by sa k nej mal hlásiť, to je problém. No a práve preto to je útok na tú identitu národa, pretože tie inštitúcie sú súčasťou identity tej národa, takže práve preto to podporím a podporím aj tvoj návrh zákona.
P. Hrušovský, podpredseda NR SR: (2001-09-20):
(Hlasovanie.) Prítomných 135, za 46, proti 83, zdržali sa 4, nehlasovali 2. Bod 4 sme neschválili.
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 142, za 95, proti 19, zdržalo sa 28. Konštatujem, že sme uvedené návrhy schválili.
Pročko, Jozef, poslanec NR SR (2024-01-16):
Ďakujem veľmi pekne. Je všeobecne známe, že keď sa k pôvodnému a hlavnému návrhu nejakého zákona, ktorý je riadne prerokovaný, na poslednú chvíľu v druhom parlamentnom čítaní prilepí taký pozmeňovací návrh, ktorý mení celkom iný zákon, a poslanci, teda my, to schválime, tak výsledkom tejto legislatívno, s prepáčením, práce, je práve prílepok. A takéto prílepky robiť teraz je pre vás veľké hobby. Robíte prílepky, dávate ich všade, pretože dať prílepok znamená, že možno si to nikto nevšimne, možno nám to prejde a ten náš prílepok, ktorý tam dáme, bude schválený. Reagujem na vás, pán poslanec Dostál, aj v tom, že viete, ja som hlasoval tak vždy podľa svojho vedomia a svedomia, nie som hlasovací automat, a taký, ja som taký človek, ktorý naozaj si svoj názor vždy povie, niektorí ma nemajú radi, niekedy nechcú, aby som sa pripísal na nejaké veci ľudia, no tak sa nepripíšem, keď to nechcú, tak sa nepripíšem. Nemusím chodiť na námestia na pódium, ale pozývam ľudí na tie námestia, pretože aj na námestiach, tak ako reagujem na vás, pán poslanec Dostál, na tých námestiach aj tieto prílepky sa riešia, tak ako v skrátenom legislatívnom konaní sa rieši trestný zákon. A už sú z toho nervózni. A ja som veľmi rád, že naozaj poslanec má právo vystúpiť v rozprave, tak ako ste to predviedli, argumentačne poukázať na veci, ktoré robia zle, koalícia, a my máme právo vo faktickej, faktickej poznámke reagovať na vás a je to výborné. Žiaľbohu, Pellegrini nevystupuje, takto aby sme naňho reagovali, čo je smutné.
Jurinová, Erika, podpredsedníčka NR SR (2012-06-27):
Ďakujem pekne, pán predsedajúci. Vôbec nechcem spochybňovať snahu o uľahčenie alebo zjednodušenie, ale naozaj mám veľmi silný pocit, že váš v podstate ušľachtilý cieľ o zjednodušenie je pre mňa alebo pre ponímanie manželstva dosť nebezpečný. Naozaj, ako aj Juraj hovoril, zoberme to zdravým sedliackym rozumom. Mne práve ten zdravý sedliacky rozum hovorí pozor a že naozaj by sme mali ten náš pohľad zamerať na hodnotu inštitútu manželstva. Takže ak chceme uzatvárať manželstvo pred štátom, neviem, prečo by sme mali práve pri rozluke, pri odlúčení, pri rozvode manželstva zjednodušiť tento úkon iba na právny úkon bez štátu. Nie som zástancom ani zbytočného preťahovania. Myslím si, že naozaj treba hľadať tie spôsoby, ako to zjednodušiť, ako vyjsť v ústrety. Ak sú manželia ochotní dohodnúť sa, tak naozaj treba robiť všetko pre to, aby sa táto ich trauma zjednodušila. Ale, skutočne, pýtam sa, prečo nejdeme do toho, otvoriť ten Občiansky súdny poriadok, keď už, prečo sa nebudeme snažiť vylúčiť verejnosť z pojednávania napr., neviem, myslím si, že dá sa to riešiť aj iným spôsobom. Ďakujem pekne.
V. Mečiar, poslanec: (2005-01-18):
Ale je tu podstatná, najpodstatnejšia vec. Budova Národného divadla bola postavená preto, aby sa zlepšili podmienky pre prácu umelcov aj pre kultúrny život Slovenskej republiky. Kto siaha na kultúru, vykoreňuje dušu národa. Kto siaha na umenie, vykoreňuje jeho postavenie a tlačí ten národ vedomím, úrovňou všetkých dole. Toto, vážení, je najpodstatnejšia vec, prečo s vami nesúhlasíme, súhlasiť nebudeme a prečo zápas o Národné divadlo je pre nás viacej ako zápas o peniaze. To je zápas o to, ako sa bude rozvíjať, identifikovať kultúra javisková, pohybová, hudobná, všetko, čo môže Slovensko tvoriť špičku. A o nákladoch na prevádzku, nevýhodnosti budovy, o popieraní viacúčelovosti budovy už netreba viacej klamať. Všetko je to inak. Všetko je to v iných dokumentoch. (Potlesk.) Takže, pán minister, opakujem, ruky preč od divadla, a len barbari búrajú... (Prerušenie rečníka časomierou.)
Laššáková, Jana, podpredsedníčka NR SR (2014-10-16):
Prezentujme sa a hlasujeme. (Hlasovanie.) Prítomných 128 poslancov, za návrh 123, zdržali sa 3, nehlasovali 2. Aj návrh pána poslanca Beblavého sme schválili. Nech sa páči, pani spravodajkyňa.
Poliačik, Martin, poslanec NR SR (2014-11-25):
Ďakujem. Ja len poopravím kolegu. V posledných eurovoľbách sa stalo, že dvadsať, neviem, či to bolo dvadsať, ale určitý počet tisíc voličov SMER-u spôsobilo, že KDH malo o mandát menej a SDKÚ viacej. Takže na mandátoch SMER-u sa to neprejavilo, ale v podstate voliči SMER-u rozhodli o tom, koľko ľudí tam pôjde za KDH a koľko za SDKÚ. V minulých eurovoľbách to bolo zase naopak, ale tiež to bolo medzi týmito troma stranami a tiež to bolo na základe hlasov voličov SMER-u. Je to jeden z paradoxov každopádne, ktorý je potrebné odstrániť, pretože stále platí to, čo som povedal. Teoreticky je možné, že jeden jediný hlas jedného voliča SMER-u môže rozhodnúť o tom, že kvôli nemu SMER príde o jeden mandát v Národnej rade a to tak nemôže byť.
Laurenčík, Milan, podpredseda NR SR (2021-06-22):
Pani poslankyňa, páni poslanci...
Pellegrini, Peter, podpredseda NR SR (2020-04-02):
Pán poslanec Saloň.
Bugár, Béla, podpredseda NR SR (2019-09-17):
Pán poslanec Budaj, môžte reagovať.
Halgašová, Jarmila, poslankyňa NR SR (2023-05-10):
Ďakujem pekne. Ja chcem zopakovať, že nikto nechce rušiť poľovnícku komoru, že sa tu ide len zrušiť povinné členstvo a nemyslím si, že je našou úlohou, aby sme riešili vzťahy medzi Slovenskou poľovníckou komorou a Slovenským poľovníckym zväzom. To nech si vyriešia samy. Tým pádom, keď bude teda to dobrovoľné členstvo, nech si upratajú doma samy. Chcem sa opýtať, že či naozaj poľnohospodári budú donekonečna a teda vinohradníci donekonečna pestovať hrozno pre tie daniele a budú čakať, že budú odškodnení finančne. Vám sa to zdá normálne, že niekto celý rok chodí do vinohradov a že teda na konci dňa ten daniel mu zožerie výhonky, resp. hrozno, lebo však je sladké, a potom dostane nejakých pár eur a čo ako, ide si kúpiť potom hrozno, aby mohol, alebo rovno mušt, aby teda naozaj zostal tým vinárom? Mne to pripadá nenormálne. To je roky-rokúce neriešený problém a ja som presvedčená, že toto riešiť treba. A potom mne pripadá úsmevné, lebo vy sami si protirečíte. Tu som sa dozvedela, že zver je štátna, a teda keď škody spôsobuje štátna zver, tak to je vlastne štát a štát by mal aj tým pádom odškodňovať a všetko to mať v správe a vy tu hovoríte, že vlastne je problém, keď do toho domu, to je ten revír, príde nejaký cudzí človek. Ale veď oni dostali od štátu poverenie a právo vyko... starať sa o ten dom a keď to nerobia, no tak tam pustím niekoho druhého, nech sa o to po... (Prerušenie vystúpenia časomerom.)
Laurenčík, Milan, podpredseda NR SR (2021-12-10):
Ďakujem. Na vaše vystúpenie nie sú faktické poznámky. Teraz vystúpi v rozprave pán poslanec Vladimír Ledecký, nech sa páči.
M. Číž, podpredseda NR SR: (2007-02-07):
(Hlasovanie.) Prítomných 129  poslancov, za  návrh 103 poslancov, zdržalo sa 26 poslancov. Vážené kolegyne, kolegovia, konštatujem, že sme schválili vládny návrh novely zákona  č. 541/2004 Z. z. o mierovom využívaní jadrovej energie, teda atómový zákon . Teraz, vážené kolegyne, kolegovia, prosím spoločného spravodajcu z výboru pre hospodársku politiku pána poslanca Stanislava Janiša, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 657/2004 Z. z. o tepelnej energetike a ktorým sa dopĺňa zákon č. 455/1991 Zb. o živnostenskom podnikaní, teda živnostenský zákon, v znení neskorších predpisov, ktorý máme pod tlačou 136. Nech sa páči, pán poslanec.
P. Paška, predseda NR SR: (2010-02-03):
(Hlasovanie.) 139 prítomných, 108 za, 30 sa zdržalo, 1 nehlasoval. Tieto návrhy sme schválili. Pán poslanec, ešte vás poprosím aj o uvedenie hlasovania v druhom čítaní o vládnom návrhu zákona č. 610/2003 Z. z. o elektronických komunikáciách. Je to tlač 1316.
Grendel, Gábor, podpredseda NR SR (2023-02-02):
Ďakujem pekne, pán minister. Spravodajkyňou k tomuto bodu je pani poslankyňa Katarína Hatráková z gestorského výboru pre ľudské práva a národnostné menšiny. Nech sa páči, pani poslankyňa, máte slovo.
Buček, Jozef, poslanec NR SR (2017-05-10):
Ďakujem, pán predseda. Odhlasovali sme body zo spoločnej správy, teraz môžeme pristúpiť k hlasovaniu o podanom pozmeňujúcom a doplňujúcom návrhu pani poslankyne Jurinovej, ktorý vzišiel z rozpravy.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 129 poslancov, za žiadny, proti 59, zdržalo sa 70. Uvedený návrh sme neschválili.
Novotný, Viliam, poslanec NR SR (2010-12-09):
Ďakujem pekne, pán predseda. V rozprave odznel a bol podaný jeden jediný pozmeňujúci návrh, ale najprv budeme hlasovať o pozmeňujúcich návrhov zo spoločnej správy. Dajte, prosím, hlasovať o bodoch 1, 2, 4 až 19, 22, 24, 25, 28 až 43, 45, 49 až 52 s odporúčaním gestorského výboru schváliť.
Hort, Milan, podpredseda NR SR (2011-05-20):
S faktickými poznámkami na vystúpenie predrečníka sa prihlásil pán poslanec Ondrej Dostál ako jediný. Uzatváram možnosť prihlásiť s faktickou poznámkou. Slovo má pán poslanec Dostál, nech sa páči.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 90, proti 17, zdržalo sa 33, 1 nehlasoval. Uvedený návrh sme schválili.
P. Hrušovský, predseda NR SR: (2004-12-09):
(Hlasovanie.) 142 prítomných, 55 za, 35 proti, 50 sa zdržalo, 2 nehlasovali. Neschválili sme prvý návrh pána poslanca Ďaďa. Budeme teraz hlasovať o druhom. (Hlasovanie.) 140 prítomných, 55 za návrh, 36 proti, 45 sa zdržalo, 4 nehlasovali. Druhý návrh pána poslanca Ďaďa sme neschválili. Budeme teraz hlasovať o treťom a poslednom podanom návrhu. (Hlasovanie.) 138 prítomných, 56 za, 32 proti, 47 sa zdržalo, 3 nehlasovali. Neschválili sme návrh. Teraz pristúpime k hlasovaniu o pozmeňujúcom návrhu, ktorý máte na str. 50 a ktorý podal pán poslanec Novotný pod poradovým č. 18. Páni poslanci, prezentujme sa a hlasujme. (Hlasovanie.) 139 prítomných, 130 za, 1 proti, 8 sa zdržalo. Návrh sme schválili. Na str. 52 je pozmeňujúci návrh pani poslankyne Laššákovej. Pán spoločný spravodajca, súhlasíte s návrhom na hlasovanie.
Pellegrini, Peter, predseda NR SR (2015-05-19):
Pán poslanec, procedurálny návrh keby ste povedali.
Laurenčík, Milan, podpredseda NR SR (2022-06-21):
Pán poslanec Radovan Kazda.
V. Veteška, podpredseda NR SR: (2006-02-02):
Teraz žiadam predsedu zahraničného výboru pána poslanca Pašku, aby podal správu o výsledku prerokovania materiálu vo výboroch. Nech sa páči.
Blanár, Juraj, podpredseda NR SR (2022-03-30):
Pán poslanec Žiak, nuž, akokoľvek sa budete snažiť, neprekričíte pravdu. Každý normálny človek si neprial, aby Rusi zaútočili na Ukrajinu. Jedine zrejme pán Naď vedel v októbri, že to tak bude. A vy cynicky ešte dokážete tu konštatovať, že nikto nečakal takú utečeneckú krízu. Tak keď pán Naď o tom vedel, tak mal to povedať pánovi ministrovi Mikulcovi a mohli ste sa niekoľko mesiacov pripravovať na túto krízu. Ale je to tak, že oni klamali. Oni sa predvádzali. A neviem kvôli čomu, asi sa chceli niekomu zapáčiť, lebo trebalo vtedy presadiť narýchlo obrannú zmluvu so Spojenými štátmi americkými, ktorá nemá s NATO nič spoločné a vôbec ju nepotrebujeme. To je váš výsledok práce. Ale dovoľte mi, aby som ešte povedal zopár údajov k tomu, čo som hovoril. Podľa údajov Transparex.sk sa firma Dustream doteraz nezúčastnili na štátnych zákazkách a rovnako to bolo aj v súvislosti so spoločnosťou Global gastro plus, ktorá má utečencom variť za 1,6 mil. eur. Dámy a páni, mimochodom je to firma, ktorá je zazmluvnená ako nová firma na ministerstve práce a sociálnych vecí pre catering. Zhodou okolností bola stále v mínuse, ale zrazu zázračne dostala túto zákazku. Rovnako ako živnostník zo Sniny, ktorý má dodať skladové stany. Ten je zaujímavý aj preto, že jeho podnikanie je zamerané na predaj maliarskych potrieb a s dodávkou skladových stanov nemá žiadne skúsenosti. Ale pán minister tu hovoril, že trebalo stany dodať. A táto firma nemá ani s dodávkou stanov žiadne skúsenosti. Pri priamom rokovacom konaní sa očakáva, že budú oslovené firmy, ktoré sa predmetu zákazky profesne venujú. V tomto prípade teda je otázne, aký kľúč pri výbere týchto... (Prerušenie vystúpenia časomerom.)
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, o bode 15.
Lipšic, Daniel, poslanec NR SR (2015-05-19):
Bol som a potom ma len zapli. Pán kolega, nie je to celkom tak. Ten, ten návrh, ktorý sa týka zastupovania vo vymedzených právnych veciach, podnikateľská činnosť, ochrana osobnosti a tak ďalej, kde sa navrhuje, aby to všeobecné zastúpenie muselo ísť ďalej z hľadiska kvalifikácie, že by, že by, no nie je predložený, ale sa podpisoval pred chvíľkou, ráno, to som chcel povedať, že to nie je legislatívna zmena, to je vecný zásah. To je vecný zásah a ja som to komentoval v rozprave, čiže, čiže to sa mi zdá, že veľmi proste premyslené nie je. Takže toľko.
B. Bugár, podpredseda NR SR: (2004-09-08):
Vážené panie poslankyne, vážení páni poslanci, pristúpime k jednotlivým hlasovaniam. Najprv k vládnemu návrhu zákona o energetike a o zmene niektorých zákonov (tlač 813). Pán poslanec Rusnák, nech sa páči, ako predseda výboru ste zároveň aj spravodajcom. Môžeme pristúpiť k hlasovaniu. (Ruch v sále.) Tlač 813.
Bugár, Béla, podpredseda NR SR (2018-12-05):
Prezentujme sa a hlasujme. (Hlasovanie.) Prítomných 141, za 44, proti 42, zdržalo sa 55 poslancov. Návrh nebol schválený.
Pellegrini, Peter, predseda NR SR (2015-09-24):
Prezentujme sa a hlasujme o bodoch spoločnej správy, tak ako ich uviedol pán spravodajca. (Hlasovanie.) Prítomných 131 poslancov, za hlasovalo 81 poslancov, zdržalo sa 50. Konštatujem, že tieto body sme schválili.
Marcinčin, Radovan, poslanec NR SR (2021-07-02):
Ďakujem. Pán predsedajúci, kolegyne, kolegovia, v rozprave vystúpili piati poslanci. Pozmeňujúce a doplňujúce návrhy podali poslanci Vetrák, Beluský a Kondrót. Poslanec Vetrák podal aj návrh uznesenia. Poslanec Vetrák požiadal vyňať na samostatné hlasovanie body 1, 3 a 4 zo správy výboru a hlasovať o nich spoločne. A tiež požiadal hlasovať samostatne o bodoch 2 a 11 jeho pozmeňujúceho návrhu. Keďže pozmeňujúce návrhy boli v rozprave podané dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Demian, Jaroslav, poslanec NR SR (2015-11-11):
Ďakujem za slovo. Vážený pán predseda, kolegyne, kolegovia, v rozprave k tomuto vládnemu návrhu zákona vystúpil jeden pán poslanec, pán poslanec Mikloško, a podal jeden pozmeňujúci návrh. Pán predseda, budeme teraz hlasovať najskôr ale o bodoch zo spoločnej správy 1 až 41 spoločne s odporúčaním gestorského výboru schváliť ich.
Mihál, Jozef, poslanec NR SR (2013-09-05):
No, chcelo by to reakciu. Ale pani kolegyňa, hovoríte úplne od veci, takže ja budem radšej ticho, ako pokračovať vo vašich slovách.
P. Hrušovský, predseda NR SR: (2004-12-10):
(Hlasovanie.) 124 prítomných, 79 za návrh, 12 proti, 24 sa zdržalo, 9 nehlasovalo. Návrh uznesenia sme schválili. Teraz pristúpime k hlasovaniu o návrhu uznesenia k prerokúvanému návrhu rozpočtu nákladov na činnosť Fondu národného majetku Slovenskej republiky na rok 2005 , ktorý prerokúvame ako tlač 916. Nech sa páči, pán spoločný spravodajca.
P. Hrušovský, podpredseda NR SR: (2002-05-29):
(Hlasovanie.) 106 prítomných, 99 za, 3 sa zdržali, 4 nehlasovali. Uvedený návrh zákona Národná rada Slovenskej republiky schválila. Teraz prosím pána poslanca Prokopoviča, ktorého poveril gestorský výbor, aby bol spravodajca pri prerokúvaní vládneho návrhu zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov , a aby uvádzal jednotlivé návrhy na hlasovanie . Pán poslanec Prokopovič, nech sa páči.
M. Kotian, poslanec: (2010-03-03):
Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady, výbor pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody. Z uznesení výborov Národnej rady Slovenskej republiky pod bodom III tejto správy vyplýva 14 pozmeňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch nasledovne, o bodoch 1, 3, 4, 5, 6, 7, 9, 10, 11, 12 hlasovať spoločne s odporúčaním schváliť ich, o bodoch 2 a 8 hlasovať s odporúčaním neschváliť ich, o bodoch 13 a 14 hlasovať spoločne s odporúčaním neschváliť ich. Gestorský výbor odporúča Národnej rade Slovenskej republiky návrh poslancov Národnej rady Slovenskej republiky Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania návrhu v druhom čítaní bola schválená uznesením z 2. marca 2010 č. 674. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84  ods. 2 a § 86 rokovacieho poriadku Národnej rady Slovenskej republiky. Vážený pán predsedajúci, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2018-06-13):
Pán poslanec Bastrnák.
Grendel, Gábor, podpredseda NR SR (2021-05-14):
S faktickú poznámku pán Miloš Svrček.
Bublavý, Dušan, poslanec NR SR (2016-05-25):
Pán kolega Petrák, naozaj musím, musím povedať aj ja, že žiadna vláda nedávala taký dôraz tomu, aby nedostatok materských miest pre materské školy, aby neriešila tak, ako vláda Roberta Fica. Veď vieme, od roku ’89 koľko škôlok bolo porušených, koľko majetku bolo odpredaného, a naozaj aj jasle dopadli veľmi, veľmi zle, že o deti malé do dvoch rokov nie je postarané a o deti, ktoré môžu ísť do materských škôlok od tretieho roku, sa obce len s námahou vysporiadávali. A riešime to a naozaj sa to darí, že aj v minulom období sa o tých 5 200 miest podarilo postarať a cez IROP-ku ďalších 79 mil. ide na zabezpečenie ďalších miest. Ono problém je naozaj ten, že v mnohých veľkých mestách, kde si v okolí postavia tie mladé rodiny domčeky, a tam nie je zabezpečená infraštruktúra a nie je tam žiadna materská škola a potom tie deti, keďže majú trvalý pobyt v Bratislave alebo vo veľkom meste, tak ten dostatok tam nie je. Tak tam sú tie najväčšie problémy. Ale my, ktorí sme sa v samospráve s tým vysporiadali, my máme ešte jeden ďalší problém. Že o deti, ktoré sa do šesť rokov, o to sa postaráme, ale potom buď rodičia, alebo starí rodičia zabezpečia to, že máme odliv a nenastúpia do základnej školy u nás a materská škôlka je z obecných zdrojov a základná škola je dotovaná od štátu. A tu máme my veľký problém, aby sme to potom nejakým spôsobom riešili, aby sme zabezpečili, aby základná škola fungovala na malých obciach.
Paška, Pavol, predseda NR SR (2013-02-07):
Budeme teraz hlasovať o návrhu skupiny poslancov, ktorí navrhujú, aby sa voľba Rady Rozhlasu a televízie Slovenska vykonala tajným hlasovaním. Hlasujeme o návrhu, aby sme voľbu členov rady vykonali tajne. (Hlasovanie.) 142 prítomných, 81 za, 53 proti, 7 sa zdržalo, 1 nehlasoval. Schválili sme, aby sme vykonali voľbu členov Rady Rozhlasu a televízie na základe žiadosti skupiny poslancov tajným hlasovaním. Pristúpime teraz k tajnému hlasovaniu. Chcem vás upozorniť, dámy a páni, budeme hlasovať až na troch hlasovacích lístkoch. Chcem vás požiadať, aby nedošlo k znehodnoteniu a neplatnosti, aby u každého mena alebo pri každom mene bol vyznačený váš postoj. A, samozrejme, ak tomu tak nebude, je lístok neplatný. Takže pristúpime teraz k tajnému hlasovaniu. (Akt tajného hlasovania.)
Kolesík, Andrej, poslanec NR SR (2015-06-17):
Ďakujem, pán predseda. V rozprave nevystúpil žiaden z poslancov. Pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
D. Jarjabek, poslanec: (2002-04-11):
I. Presperín, podpredseda NR SR: Ďalej v rozprave vystúpi pani poslankyňa Tóthová, bude odpovedať. Nech sa páči.
Bugár, Béla, podpredseda NR SR (2016-05-25):
Ďakujem pekne, otváram všeobecnú rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Konštatujem, že nie je to tak. Vyhlasujem rozpravu za skončenú a zároveň prerušujem rokovanie o tomto bode programu. Ďakujem aj navrhovateľovi a pánovi spravodajcovi. Teraz nasleduje prvé čítanie o návrhu skupiny poslancov na vydanie zákona ktorým sa dopĺňa zákon č. 222/2004 Z. z. o dani z pridanej hodnoty (tlač 103). Dávam teraz slovo poslankyni Jane Kiššovej, aby za skupinu poslancov návrh uviedla. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 103.)
Jurinová, Erika, podpredsedníčka NR SR (2013-05-21):
S ďalšou faktickou poznámkou pán poslanec Mičovský.
Vášáryová, Magdaléna, poslankyňa NR SR (2014-09-23):
Ďakujem veľmi pekne. Ja by som chcela len znovu zdôrazniť aj to, čo som vo svojom vystúpení povedala; vážení páni kolegovia, myslite na slovenských diplomatov v zahraničí. Myslite na nášho ministra zahraničných vecí. Všetko to, čo tu hovoríte a čo je v príkrom rozpore s našou oficiálnou zahraničnou politikou, budú musieť nejakým spôsobom vysvetľovať. Je to veľmi obtiažne, ja viem, že chcete byť populárni, chcete si udrieť a všetko možné, ale prosím vás, toto nie je hra na našom malom dvore. Toto je medzinárodná hra. Buďte takí láskaví a ak už naozaj chcete znemožniť medzinárodnú kariéru nášho ministra zahraničných vecí, tak mu to aspoň povedzte jasne. Veď ako on vyzerá vo svete?
Pellegrini, Peter, podpredseda NR SR (2020-04-02):
Pani predsedníčka Žitňanská.
Laurenčík, Milan, podpredseda NR SR (2020-09-24):
Pani poslankyňa Zita Pleštinská.
Kremský, Peter, poslanec NR SR (2023-06-20):
(Povedané súbežne s predsedajúcim.) Pán predsedajúci, toto je zneužitie vášho postavenia.